Nafarroako Parlamentuko Mahaiak, 2018ko urriaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jokin Castiella Imaz jaunak aurkeztutako galdera, Estatuan amatasun-prestazioak salbuetsita daudela deklaratzen duen Auzitegi Gorenaren epaiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urriaren 15ean

Lehendakaria: Ainhoa Aznárez Igarza

GALDERAREN TESTUA

Geroa Bai talde parlamentarioko foru parlamentari Jokin Castiella lmaz jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Ogasun Departamentuak idatziz erantzun dezan:

Estatuan amatasun-prestazioak salbuetsita daudela deklaratzen duen Auzitegi Gorenaren oraintsuko epaia ikusita,

Zein izanen litzateke hori Nafarroako Foru Komunitateari aplikatzeak izanen lukeen eragin ekonomiko hipotetikoa?

Iruñean, 2018ko urriaren 9an

Foru parlamentaria: Jokin Castiella Imaz